Wöpsenkneep

Bi de Wöpsenkneep hannelt sik dat in de Mode um en sunnerlich slanke un utpräägte Knepen. Ehren Naam hett se vun de Knepen bi de Wöpsen, sunnerlich bi Wöpsen, de to de Unnerornen vun de Kneepwöpsen tohören doot. Bi de Mode for Froenslüde kummt dat hen un wenn vör, datt en Wöpsenkneep as Ideal ankeken warrt. Um de Knepen slank un dünn to kriegen, weert tomeist Korsetts, man ok Gördels un anner Saken to'n Afsnören anleggt.

 Geschichte 
mini|hochkant|Polistes gallicus mit Wöpsenkneep

Modern weern Wöpsenknepen bi Froenslüde sunnerlich in dat late 17. un 18. Johrhunnert, twuschen 1840 un 1910, un denn, na'n Tweeden Weltkrieg, in de laten 1940er un 1950er Johre. 

 Wat en Wöpsenknepen for de Gesundheit bedüden deit 
mini|De Bostknaken sünd ut'e Form brocht, vunwegen, datt de Knepen to dull mit Korsetts afsnöört wurrn sünd (Afb. vun 1892), Bernhard Langkabel: Der Mensch und seine Rassen. Dietz, Stuttgart 1892, S. 15f.
Wenn de Knepen to dull afsnöört warrt, kriggt en nich mehr richtig Luft un de Froenslüde könnt ok hen un wenn in Ohnmacht fallen. Nadem se sik dor an wennt hefft, passeert dat avers nich mehr. Wenn de Knepen över en lange Tied to duchtig afsnöört warrt, könnt ok de binnern Organe wat afkriegen. 

 Weblenken 

Kategorie:Mood
Kategorie:Lief